Ego Erardus, miles, filius Andree de Venesia, notum facio omnibus, presentes litteras inspecturis, quod ego, jam miles, amore Dei et interventu A. matris mee, concessi et laudavi elemosinas quas ipsa fecerat domui Pontiniacensi, in qua et locum sepulture sibi elegerat, videlicet quicquid habebat in decima apud Sanctum-Florentinum, et ut via qua antiquitus solebat ire inter bergeriam et clausulum juxta molendinum eat per extra muros de Chally, et ut Campum de Jaorges quem post decessum patris mei essartaverant fratres pontiniacenses, in pace possideant. Que ut rata permaneant ad perpetuam pacem domus Pontiniacensis, hanc cartam sigilli mei munimine feci roborari, acceptis a domino Johanne, abbate, LX libris Provin. monete. Actum, anno Gratie Mº CCº IIIº, mense maio.